Технически Университет – София

Факултет по Компютърни Системи и Технологии

Специалност КСИ

**Дисциплина**: Програмни среди

Ася Асенова Узунска

Поток 9 Гр.42 фак. № 121221018

**Курсов Проект 3 курс**

# Съдържание


1. Обобщено представяне на проекта
2. Информация за работа с .NET MAUI
3. Трудности и решения
4. Описание на класове и структури
5. Важни части от кода

# Обобщено представяне на задачата


В допълнение на създадената по време на лабораторните упражнения по Програмни среди система за представяне на информацията за потребители от дадена база данни, в проекта са добавени различни възможности за потребители с администраторска роля и такива за потребители без администраторска роля. При логин в системата ролята на потребителя се проверява и спрямо нея се предприемат съответните действия.

Идентифициране и влизане в системата

При стартиране на приложението, пред потребителя се визуализира логин форма, която изисква попълване на имейл и парола за достъп до системата.




Данните се сравняват със съхранените такива в базата данни. При несъответствие се изобразява съобщение за грешка и не се осъществява достъп до системата.




При съвпадение с данните в базата данни потребителят получава съответния достъп до системата, който му осигурява ролята, която притежава.

Потребител с администраторски права

Ако ролята на идентифицирания потребител е ADMIN, то той автоматично бива препращан към нова страница. В страницата се визуализира списък с всички потребители, налични в базата данни. Освен имената, се визуализира и допълнителна информация – имейл и дата на изтичане на достъпа до системата. Страницата дава възможност на администратора да изтрие даден потребител от базата данни. До данните на всеки потребител в списъка се изобразява бутон Delete, който извършва операцията.



Освен изтриване на потребители, администраторът може да добавя и нови такива в базата данни посредством регистрационна форма в долната част на страницата. За регистрацията се попълват имена, имейл, факултетен номер и начална парола. Също може да бъде избрана роля за новия потребител от падащо меню.



При успешна регистрация на потребител, той веднага става видим в списъкът отгоре и съответно може да бъде изтрит. При празно поле в регистрационната форма или опит за предаване на изцяло празна регистрационна форма се извеждат съобщение за грешка и допълнителен изскачащ прозорец, които да информират потребителя, че регистрацията не може да бъде извършена при липсващи данни.

